jkorsvik/nowiki_second_scrape_merged huggingface dataset:
Anne Vada

Anne Vada (egentlig Anne Kari Hårnes Vada) (født 25. april 1965) er en musiker og visesanger, opprinnelig fra Steinkjer i Nord-Trøndelag. 
Hun har gitt ut platene Øy i livet (1995), Solrenning (1997), Vada (2000), Grenseløs (2001), Sacral Jul (2007), Det evige sekund (2009), Varm Favn (2013), As I walk (2015) og Crystals (2017).
Hun har utdannelse fra Norges musikkhøgskole i 1990. Sammen med Bukkene Bruse vant hun Spellemannprisen 1993 i klassen barneplate for Våre beste barnesanger 2, da under navnet Anne Kari Hårnes.


== Diskografi ==
AlbumØy i livet (1995)
Solrenning (1997), med Aki Fukakusa
Vada (1999)
Grenseløs (2000)
Sacral jul (2007)
Det evige sekund (2009)
Varm favn (2013)
As I Walk (2015)
Crystals (2017)Singler1000 etterligninger (1999)
Gabriellas sang (2009)
Hellig sted (2009; med Jørn Hoel
Havet (2009)Deltar påBanana Airlines: Banana Airlines flyr igjen (1988)
Grex Vocalis: Frihetens faner på ny (1988)
Grappa: Våre beste barnesanger II (1993)
Sigmund Groven: Siesta (1993)
Ragnar Bjerkreim: The Forests of the World – Our Future – Secrets of the Seas (1994)
Iver Kleive: Kyrie (1994)
Erik Bye: Langt nord i livet (1994)
Lynor: Lys i desember (1994)
Sigmund Groven: Til Telemark (1995)
Sigmund Groven: I godt lag – med venner (1996)
Carl Høgset: Sangteknikk (1997)
Grappa: Våre vakreste vuggesanger (1997)
Grex Vocalis: Crux (1997)
Sigmund Groven: Harmonica Album (1998)
Multicyde: Multicydal (1999)
Sigmund Groven & Iver Kleive: Innunder jul (2000)
Barneselskapet: Våre kjente barnesanger & godnatthistorier (2001)
Sigmund Groven: Vi på Langedrag (2001)
Beatheaven Records: Free CD Beat Heaven Records (2002)
TNT: Give Me a Sign (2003)
TNT: The Big Bang – The Essential Collection (2003)
Kjærlighet: Love Songs: Top Pop Hits (2003)
Sigmund Groven: Here, There and Everywhere – Sigmund Groven plays the Music of Lennon/McCartney, Sir George Martin and Other Harmonica Favourites (2004)
Ragnar Bjerkreim & Edvard Hoem: Kong David (2004)
Grappa/NRK Aktivum/Jubileum 2000: Smak av himmel, spor av jord: Kristusbilder fra salmeboken (2006)
Lynor: Salmer til alle tider – Navnet Jesus blekner aldri (2007)
Barneselskapet: Klin kokos bananas – En helsprø fantasigryte for store og små (2007)
Kor Z og Inger Vagle: Blått sug (2007)
Secret Garden: Inside I'm Singing (2007)
Barneselskapet: Barnesangskatten (2008)
MUDI: Jul for hele familien – 40 julesanger (2012)
Ragnar Bjerkreim: The Green Planet – Original Soundtrack Composed by Ragnar Bjerkreim (2014)
Sigmund Groven: Sigmund Groven Collection/Harmonica Hits Vol. 1 (2014)
Sigmund Groven: Collection Vol. 2: Tradition (2015)
Sigmund Groven: Sigmund Groven Collection/Concerto Vol. 3 (2016)


== Eksterne lenker ==
sacral.no Anne Vadas hjemmeside
mic.no biografi fra «Norsk pop- og rockleksikon»
Anabolisme

Anabolisme er en stoffskifteprosess der større molekyler bygges opp fra mindre. Den motsatte prosess er katabolisme, der molekyler i levende organismer nedbrytes. Samlet er disse prosessene kjent som metabolisme.
Anabole prosesser medvirker i oppbyggingen av vev og organer. De medvirker til cellevekst og differensiering, gjennom forøkelse av kroppsstørrelse ved syntese av makromolekyler som proteiner, karbohydrater og fettstoff. Eksempler på anabole prosesser er knokkelvekst og vekst i muskelmassen.


== Eksempler ==
Eksempler på noen kjente anabole prosesser.

Proteinsyntese – dannelse av proteiner fra aminosyrer
Glukoneogenese – dannelse av glukose fra pyruvat
Fettsyresyntese – dannelse av fettstoff fra acetyl-CoA
Fotosyntese – dannelse av glukose fra karbondioksid


== Anabole hormoner ==
Insulin
Testosteron
Veksthormon
Østrogen


== Se også ==
Anabole steroider
Landskappleiken

Landskappleiken er et årlig stevne og konkurranse, og regnes som norgesmesterskapet innen norsk folkemusikk og -dans. Arrangementet er ambulerende og flytter hvert år til et nytt sted. Den første ble avholdt i 1888 i Bø i TelemarkDet er FolkOrg – organisasjonen for folkemusikk og folkedans som eier arrangementet, men har hvert år en lokal arrangør som gjerne er et av de lokale spellemannslaga i organisasjonen.
Landskappleiken omfatter alltid kappspel i hardingfele, fele, durspel og kveding; som regel også i munnharpe, langeleik, fløyte og andre eldre folkemusikkinstrument samt pardans, lagdans og lausdans. 

Solo-klassene Spel Hardingfele og Spel Fele så vel som kveding, pardans og halling, er delt opp i klassene D, C, B, A. 
C er for spelemenn over 12 år, B for spelemenn over 18 år, og klasse A krever to resultat over et gitt poengkrav i B-klassen.  Eldre spelemenn og dansere kan delta i klasse D, men de kan også velge å delta i B-klassen, eller A-klassen hvis de er kvalifiserte. Øvrige solo spelklasser durspel, fløyte, langeleik, munnharpe og andre eldre folkemusikkinstrument er delt opp i Senior(over 18 år) og Junior (12-18 år). Det samme er klassene for grupper og lag.
I 2008 ble Landskappleiken tildelt kvalitetsmerket Olavsrosa.
Arrangement:

1888: Bø i Telemark
1923: Bergen
1910: Bergen (Vestmannalaget)
1922: Kristiania
1923: Kristiania
1924: Molde
1926: Hønefoss
1929: Oslo
1931: Kristiansand
1932: Oslo
1974: Voss
1977: Lillehammer


== Se også ==
Liste over kongepokalvinnere i folkemusikk
Liste over vinnere av landskappleiken på munnharpe
Liste over vinnere av landskappleiken på hardingfele
Liste over vinnere av landskappleiken på durspel


== Referanser ==


== Eksterne lenker ==
Offisielt nettsted 
(en) Landskappleiken – kategori av bilder, video eller lyd på Commons
Live at Donington

Live at Donington er et konsertalbum fra heavy metalbandet Iron Maiden.
Albumet ble innspilt på bandets andre opptreden foran 70 000 tilskuere på Monsters of Rock-festivalen ved Castle Donington den 22. august 1992 under deres Fear of the Dark-turné. Den tidligere gitaristen, Adrian Smith, dukket opp under konserten og spilte med bandet på låta «Running Free».
Den andre utgivelsen av dette albumet skjedde i 1998 og ble utgitt med et nytt omslag. Istedenfor det originale, hvite omslaget med bandets logo, kom den andre utgivelsen med den originale konsertplakaten laget av Mark Wilkinson på forsiden. Den andre CD-en hadde dessuten en multimediaseksjon.


== Sporliste ==


== Personell ==
Bruce Dickinson: vokal
Steve Harris: bass
Dave Murray: gitar
Janick Gers: gitar
Nicko McBrain: trommer
Adrian Smith: gitar på «Running Free»
Michael Kenney: keyboard


== Eksterne lenker ==
(en) Live at Donington på Discogs 
(en) Live at Donington på MusicBrainz
Locomotives

Locomotives var et norsk rockeband som ble dannet i 1991. Bandet ble startet av gitaristene Kåre Vestrheim og Georg Buljo. Den første EP-utgivelsen kom i 1994, og i 1996 fikk de en stor hit med låta «Mind». Bandet første album Spin kom i 1997 og førte til at bandet ble kåret til årets nykommer under Spellemannprisen 1997. Deres andre album het Albert og kom i 1999. Bandet turnerte også i USA under navnet Lokomotiv, som oppvarmingsband for Supergrass, The Cure og The Allman Brothers Band. I 2000 skulle albumet What's Your Good Luck? lanseres i USA, men utgivelsen ble kansellert. Etter å ha gitt ut Hallelujah EP: The Richmond Session i 2001 ble bandet oppløst.
I 2002 startet 4 av medlemmene bandet Amundsen.
Medlemmer av Locomotives har også spilt med artister som Jan Eggum, Morten Harket og Anne Grethe Preus.


== Medlemmer ==
Kåre Christoffer Vestrheim – gitar, keyboard
Hans Jørgen Støp – vokalist, gitar, theremin
Georg Buljo – gitar
Thomas Tofte – bass (1991–1997)
Per Duckhow – bass (1997–2001)
Jørn Ellingsen – slagverk (1996–2001)
Totto Hansen – slagverk (1996)


== Diskografi ==
AlbumSpin (1997)
Spin (Off) (1997)
Albert (1999)
What's Your Good Luck? (2000)Singler/EP-er«Welcome to the House of the Locomotives» (1994)
«Mind» (1996)
«Flintstones» (1996)
«G.R.I.L.L.» (1997)
«Three Girls» (1999)
«Atomic» (1999)
«Hallelujah EP: The Richmond Session» (2001)


== Eksterne lenker ==
(en) Locomotives på Discogs 
(en) Locomotives på MusicBrainz 
Offisiell MySpace-side
Biografi fra Norsk pop- og rockleksikon
Katabolisme

Katabolisme er en stoffskifteprosess der molekyler i levende organismer nedbrytes. Den motsatte prosess er anabolisme, der større molekyler bygges opp fra mindre. Samlet er disse prosessene kjent som metabolisme.
I katabole prosesser blir store polymere biomolekyler (polysakkarider, nukleinsyrer og proteiner) nedbrutt til deres respektive monomere enheter, henholdsvis monosakkarider, nukleotider og aminosyrer).
Celler bruker monomerer til å danne nye polymere molekyler og nedbryter dem til simple cellulære metabolitter, som for eksempel melkesyre, eddiksyre, karbondioksid, ammoniakk og urinstoff. Dannelsen av cellulære metabolitter er en oksidasjonsprosess som involverer frigivelse av energi. Det meste av denne energien går til varme, mens resten bevares gjennom en kobling til syntesen av ATP. Hydrolyse av ATP brukes etterfølgende til å drive stort sett alle energikrevende prosesser i cellen. Katabolisme bidrar derfor med den energi som er nødvendig for å opprettholde en levende celle.


== Eksempler ==
Eksempler på noen kjente katabole prosesser.

nedbrytning av muskelvev for å kunne bruke aminosyrene som substrat i glukoneogenesen
nedbrytning av fettvev til fettsyrer


== Katabole hormoner ==
Kortisol
Glukagon
Adrenalin
Esker

Esker (rullesteinsås, «geiterygg») er lange, ofte buktede rygger av sand, grus og stein som er dannet av avsetninger fra smeltevannselver som renner i tunneler under isbreer.
Navnet kommer av det irske ordet eiscir som betyr «rygg eller høydedrag som typisk deler to sletter eller lavtliggende flater». Ordet ble opprinnelig brukt til å beskrive lange, bølgeformete rygger som nå er kjent for å bestå av glasifluvialt materiale avsatt av smeltevannselver inne i isbreer. Materialet blir lagt der hastigheten på vannet avtar. Etter hvert som tunnelen tettes igjen, smelter vannet seg oppover i isen og nye lag avsettes. Vanntrykket i smeltevannstunnelene kan bli så høyt at vannet presses oppoverbakke. Etter at isen smelter blir avsetningene liggende som forhøyninger i terrenget. For at eskerne skal bevares må isen bevege seg lite.


== Eksempler på eskere ==
St. Olavsormen ved Egersund
Sørfjordingsrindane og andre eskere på Hardangervidda
Esker i Einunndalsranden naturreservat nord i Hedmark.
Geitaryggen i Sandnes
Uppsalaåsen strekker seg 250 km fra Södertörn forbi Uppsala til Billudden ved Gävlebukten.
Eiscir Riada som går på tvers over hele øya Irland fra Dublin til Galway. Hovedveien mellom de to byene går tett ved.
Mason Esker i Michigan strekker seg fra DeWitt gjennom Lansing og Holt og ender i Mason.
Eskersystem i staten Maine kan følges opptil 160 kilometer.
Denali Highway i Alaska og Trans-Taiga Road i Quebec er begge delvis anlagt på toppen av eskere.


== Referanser ==

Quin, E. G. (gen. ed.) (1983). Dictionary of the Irish Language. Dublin: Royal Irish Academy. s. 281. ISBN 0-901714-29-1. Easterbrook, D.J. (1999). Surface Processes and Landforms. New Jersey: Prentice Hall. s. 352. ISBN 0-13-860958-6. Trenhaile, Alan (2007). Geomorphology: A Canadian Perspective. Don Mills, Ontario: Oxford University Press. s. 188-191. ISBN 0-19-542474-3. 


== Eksterne lenker ==
(en) Esker – kategori av bilder, video eller lyd på Commons 
(en) Esker – galleri av bilder, video eller lyd på Commons 
Luftfoto av en esker i Waterford, Maine
Larry Gedney, "Eskers: The Upside-Down Riverbeds," Alaska Science Forum Article #674, 1. august 1984.
Esker Riada Hjemmeside
Diagram som illustrerer (i) istunnel i isbre før tilbaketrekning, slik at det dannes (ii) meandrerende esker i  The Ice Melts: Deposition I: "Pennsylania and the Ice Age", side 6. 1999. PA DCNR. Bureau of Topographic and Geologic Survey
Frederick William Franz

Frederick William Franz (født 1893, død 1992) var et medlem av Jehovas vitners styrende råd og den fjerde presidenten for Vakttårnets bibel- og traktatselskap fra 1977 til sin død. 
Han var fra Covington i Kentucky og gikk som ung på University of Cincinnati, hvor han studerte nytestamentlig gresk. Han hadde tenkt å bli prest i den presbyterianske kirke. Imidlertid ble han kjent med litteraturen til Charles Taze Russell, og med tiden gikk han over til Bibelstudentene. Siden begynte han å fylle flere viktige verv i administrasjonen. 
I forbindelse med hans død stod det en artikkel i The New York Times 24. desember 1992 hvor han ble omtalt som «en religiøs leder» og en «bibellærer». Det stod også at han hadde kjennskap til hebraisk, arameisk og gresk.
Han er trolig en av de eldste som har hatt en slik ledende rolle innen en religion i nyere tid.
Etter Franz' død overtok Milton G. Henschel som president for Selskapet Vakttårnet.
Hamleband

Et hamleband, også kalt humleband eller hommelband, er en del av et årefeste på en robåt, som oftest brukt sammen med en keip.  Det holder åren fra å gli bakover fra keipnev eller tollepinn. 
I dag lages hamleband nesten alltid av tau, men i gamle dager var vidjespenninger det vanligste.  Man hadde ofte med seg ombord ekstra vidjespenninger å lage hamleband av når de gamle var utslitt.  Hamleband kunne ellers lages av oksepenis ("oksepeis"), eller av lærrem; hvalross-skinn ble ansett som særlig velegnet.  
Når hamlebandet brukes på en keip, blir det som oftest festet i et hull nederst på keipnevet, men kan i tillegg gå gjennom et hull øverst, dette for å forhindre at det kommer mellom åren og keipnevet, hvilket lett kan skje med tynne, myke hamleband.  Lengre hamleband kan også festes i hull i ripbordet (øverste bordet) på båten, eller ved hjelp av en liten karabinkrok i en øyeskrue i esingen eller øverst på ripbordet.  
Dessuten kan den ene enden av hamlebandet festes et stykke foran keipen eller tolleklampen, for eksempel i hull i esing eller skvettlist, mens den andre enden har en liten løkke som kneppes på en skrue på toppen av keipnevet eller tretollepinn, eller rett på en frest fordypning på toppen av metalltollepinn.
Steinfjord (Senja)

Steinfjord er en grunnkrets og et karakteristisk fiskevær i Senja kommune på ytre Senja i Troms og Finnmark. Stedet, som ligger cirka tre kilometer nord for Skaland, ligger ved fjorden ved samme navn. Steinfjord har slitt tungt med fraflytting, og folketallet er halvert på de siste ti årene. Stedet livnærer seg i dag av turisme, og Steinfjord havfiske er en suksessrik aktør, med trofaste europeiske gjester som vender tilbake hver sesong.
Bygda ligger langs fylkesvei 862.
Grunnkretsen grenser i øst til Bergsbotn, i sør og sørvest til Skaland og Bøvær, i nordøst til Ersfjord og i nordvest til Norskehavet. Alle grunnkretsens innbyggere bor i selve fiskeværet. Grunnkretsen dekker et areal på 12,78 km².
Innbyggertall i grunnkretsen i nyere tid:
Fraunhofer-Gesellschaft

Fraunhofer-Gesellschaft zur Förderung der angewandten Forschung er en tysk organisasjon med sete i München, og den største organisasjonen for anvendt forskning og vitenskap i Europa. Den har navn etter optikeren og fysikeren Joseph von Fraunhofer (1787–1826). Fraunhofer-Gesellschaft beskjeftiger over 12 500 mennesker. Organisasjonen har bl.a. utviklet mp3-formatet.


== Eksterne lenker ==
Offisielt nettsted 
(en) Fraunhofer Society – kategori av bilder, video eller lyd på Commons
Bevaringslov

Bevaringslover er naturlover som sier at en størrelse har samme verdi før og etter en prosess. Bevaringslover er viktige prinsipper i fysikk.


== Bevaringslover i mekanikk ==
Bevaringsloven for mekanisk energi: Den totale mekaniske energien til en gjenstand i fritt fall er konstant.  
Bevaringsloven for bevegelsesmengde: Når resultanten av de ytre kreftene på et sammensatt system er lik null, er den samlede bevegelsesmengden konstant for systemet.


== Bevaringslover i kjernefysikk ==
For kjernereaksjoner gjelder disse bevaringslovene:
Energibevaringsloven: 
Den totale energien er like stor før og etter en kjernereaksjon.
Bevaring av antall nukleoner: 
Det totale antall nukleoner er alltid det samme før og etter en kjernereaksjon.
Bevaring av ladning: 
Den totale ladningen blir bevart i en kjernereaksjon.
Svein Greni

Svein Ådne Greni (født 23. juni 1953) er en norsk musiker (fløyte og saksofon), bosatt i Lillestrøm. Han er medlem av gruppa Undertakers Circus. Tidligere var han dirigent for Skjetten jente- og guttekorps.
Greni jobber som lærer på musikklinja (musikk, dans og drama) ved Lillestrøm videregående skole. Han underviser i fagene Instrument, Kor og Samspill (som fløytelærer og ensembleleder), Instruksjon og Ledelse, og Anvendt Musikklære. 
Svein Greni er onkelen til Øystein Greni, bandleder i den norske gruppa Big Bang, og har medvirket som saksofonist ved flere opptredener og innspillinger. Det er Svein Greni som spiller saksofon på hitten «Girl in Oslo».


== Diskografi ==


=== Undertakers Circus ===
Ragnarock (1973)


=== Lucifer Was ===
The Divine Tree (2007)


=== Deltar på ===
Svein Gundersen: Julia Julia (1981)
Bigbang: Girl In Oslo EP (2000)
Bigbang: New Glow EP (2000)
Bigbang: Clouds Rolling By (2000)
Bigbang: Girl In Oslo EP (2001)
Bigbang: Radio Radio TV Sleep (2003)
Bigbang: Poetic Terrorism (2005)
Bigbang: Not A Rolling Stone EP (2005)
Melodisc: Stellar Voyage – Rare Rock Grooves and Fusion from Norway (2005)
Bigbang: Too Much Yang (2007)
Bigbang: Something Special – The Best of Bigbang (2007)
Sigurd N. Uggen: Den frittgående trubadur (2012)


== Referanser ==


== Eksterne lenker ==
(en) Svein Greni på Discogs
Richard Christy

Richard Christy (født 1. april 1974) er en amerikansk trommeslager og radiovert. Han spilte i en rekke heavy metal-band i sin musikerkarrière mellom 1989 og 2004. Han valgte da å forlate musikkverdenen, fordi han hadde fått jobb i radiobransjen. Han ble en del av Howard Sterns program, noe han fremdeles er.


== Diskografi ==


=== Med Burning Inside ===
The Eve of the Entities (1999)
Apparition (2001)


=== Med Death ===
The Sound of Perservance (1998)


=== Med Control Denied ===
The Fragile Art of Existence (1999)


=== Med Leash Law ===
Dogface (2003)


=== Med Iced Earth ===
Horror Show (2001)
The Glorious Burden (2004)


== Eksterne lenker ==
Offisielt nettsted 
(en) Richard Christy på Internet Movie Database 
(en) Richard Christy hos The Movie Database 
(en) Richard Christy på Discogs 
(en) Richard Christy på MusicBrainz 
(en) Richard Christy på Encyclopaedia Metallum 
(en) Richard Christy på AllMusic
Poor Rich Ones

Poor Rich Ones var et rockeband fra Bergen. Bandet ble dannet i 1989 av gitarist Espen Mellingen og vokalist Willy Marhaug, sistnevnte etterhvert bedre kjent under artistnavnet William Hut.


== Historie ==
Bandets første album Naivety's Star kom i 1996 og ble produsert av Jørgen Træen. For sitt andre album, From The Makers Of Ozium, mottok bandet Spellemannprisen 1997 i klassen rock. Espen Mellingen forlot bandet under innspillingen av bandets tredje studioalbum Happy Happy Happy, som ble produsert av Mark Trombino. Mellingen ble erstattet av Eivind Kvamme.
Bandets fjerde og siste album var en samleplate. Sangene ble plukket ut av Joe Manyard, en indianer bandet tilfeldigvis traff på en bar i USA. Manyard fortalte om sine overnaturlige evner, og ble bedt om å velge de sangene han likte best fra bandets tre album. Dette resulterte i samlealbumet Joe Maynard's Favourites som også inneholdt to nye låter produsert av Even Johansen.
I løpet av sin karriere turnerte bandet med hell både i Storbritannia og USA. Deres versjon av a-has «Hunting High And Low» ble hyppig spilt på britiske radiostasjoner, mens «Mummy», deres tolkning av «Mommy’s Home» fra den fransk-russisk-rumensk musikalen Med Grimm og Gru (Rock’n Roll Wolves) ble mye spilt på radio i Norge. I tillegg laget de filmmusikk til den norske filmen Besteborgere.
I 2001 valgte Marhaug å satse på solokarrieren som William Hut. Poor Rich Ones ble derfor lagt på is i 2002.
Poor Rich Ones ble gjenforent for én konsert på Garage i desember 2015.


== Medlemmer ==
Willy Marhaug: vokalist (1989–2002, 2015)
Bjørn Bunes: keyboard (2000–2002, 2015)
Tor Sørensen: bass (1996–2002, 2015)
Eivind Kvamme: gitar (2000–2002, 2015)
Bjarte Ludvigsen: trommer (1991–2002, 2015)


=== Tidligere medlemmer ===
Tone Lill Andersen: trommer (1989–1991)
Kristin Kalvenes: bass (1989–1992)
Kjetil Gaasland: bass (1992–1996)
Espen Mellingen: gitar (1989–2000)


== Diskografi ==


=== Album ===
Naivety's Star (Rec 90, 1996)
From the Makers of Ozium (Rec 90, 1997)
Happy Happy Happy (Rec 90, 2000)
Joe Maynard's Favourites (Rec 90, 2001) samlealbum


=== EP-er ===
Bubble Bowling (Rec 90, 1997)
Soundtrack EP (Besteborgere)  (Rec 90, 1999) Musikk fra filmen Besteborgere
All Those Present EP / Drown EP (Rec 90, 2001)


== Referanser ==


== Eksterne lenker ==
(en) Poor Rich Ones på Discogs 
(en) Poor Rich Ones på MusicBrainz 
(en) Poor Rich Ones på Spotify 
(en) Poor Rich Ones på Songkick 
(en) Poor Rich Ones på Last.fm 
(no) Poor Rich Ones på Rockipedia 
(en) Poor Rich Ones på AllMusic 
(no) Biografi fra Norsk pop- og rockleksikon
(no) Turnedagbok fra 2002 av Tor Sørensen hos NRK
Martin Nygaard

Martin Joyce Nygaard (født 27. mars 1960) er en norsk barnebokforfatter, tekstforfatter, tidligere kunstløper og påstått klarsynt.
Han har skrevet barnebokserien Godteposen og ungdomsbøkene Autofokus, Autopilot og Autonom.


== Familie ==
Martin Nygaard er oldebarn av forlegger William Nygaard d.e., barnebarn av arkitekt Andreas Wiel Nygaard og sønn av William Andreas Nygaard. Han er gift og har 5 barn med Victoria Dahr. Martin Nygaard er far til Annie Dahr Nygaard som blant annet spilte tittelrollen i Appelsinpiken. Han er også far til Mikkel Dahr Nygaard som spilte Konrad i tre sesonger av Johnny og Johanna, og Ida Maria Dahr Nygaard som  spilte tittelrollen i Lille frøken Norge. 

Se Nygaard for mer om farsslekta


== Oppvekst og utdanning ==
Han er oppvokst på Skarpsno og gikk på Majorstua skole.Martin Nygaard ble som trettenåring, norgesmester i kunstløp i 1974. Det ble arrangert i Stavanger.I 1986 tok han examen philosophicum.


== Tekstforfatter ==
Han  jobbet som tekstforfatter i reklamebyrået Bates 1982–84, Strand&Lund, også Form&Fakta og vant diplom i Form '83 for en opplysningsfilm. Han har skrev sangtekster for Espen Beranek Holm ("Balls'n Calls" og tekster til albumet "Sound of danger") og produsert Rock Videoer for The Cut. Martin Nygaard skrev manuset til NRK-dramaet Fellesrommet (1985) sammen med Axel Hellstenius.


== Klarsynthet ==
Martin Nygaard har deltatt som klarsynt i TVNorges reality-serie Jakten på den 6. sans som ble sendt i 2008, der han og andre deltakere blir testet for sine synske evner. Martin Nygaard er i programmet uerfaren med sine evner, og han blir selv overrasket over resultatene han viser. 


== Bøker ==
Autopilot er den første ungdomsboken av Martin Nygaard. Den handler om å være gutt i tenårene og er delvis selvbiografisk med situasjoner og følelser fra forfatteres egen oppvekst på 1970-tallet. Oppfølgerboken Autofokus handler om hovedpersonen Laurits Liguster i halvåret før handlingen i Autopilot begynner. Denne boken er også utgitt i Danmark på Uhrskov Forlag, og i Tyskland på Abenthauer Verlag. Oppfølgerboken Autonom handler om hovedpersonen Laurits Liguster i 10. klasse, og starter der handlingen i Autopilot slutter.
De fleste bøkene til Nygaard er utgitt på hans eget Hurra forlag som han startet i 2002 med kona.

Bibliografi1995: Godteposen – høytlesningshistorier for barn
2003: Godteposen – 24 historier – 1. Fantasislikkeri
2002: Godteposen – 24 historier – 2. Drømmedrops
2003: Godteposen – 24 historier – 3. Lekre lakriser
2004: Godteposen – 24 historier – 4. Puffet ris
2005: Godteposen – 24 historier – 5. Snipp snapp snop
2005: Autopilot – roman – ungdomsbok
2007: Godteposen – 12 historier – 6. Eventyrspinn
2007: Hunden Puff – 11 historier på CD, lest av forfatteren
2008: Autofokus – roman – ungdomsbok
2010: Autonom – roman – ungdomsbok
2010: Den store Labyrintboka – barnebok


== Referanser ==


== Eksterne lenker ==
Forlaget Hurras hjemmesider
Intervju i Aftenposten 2003
Intervju i Fredrikstad Blad 2008
Digitaliserte bøker av Martin Nygaard i Nasjonalbiblioteket.
Kunsten å fortelle

Kunsten å fortelle er det tredje albumet til Klovner i kamp.


== Sporliste ==
«Levende legender»
«Det det handler om»
«Helvete heller»
«5 år»
«Den dagen gud døde»
«Konger i kamp»
«Cry baby»
«Oslo»
«Sånn ruller vi»
«Den eneste»
«Fritt vilt»
«Torner og roser»
«To fulde mænd»


== Kilder ==

(en) Kunsten å fortelle på Discogs